2022 में 84 बार शटडाउन किया, सबसे ज्यादा 49 बार जम्मू-कश्मीर में
Global Internet Shutdown Report - India Tops 5th Time In A Row. दुनिया में इंटरनेट शटडाउन करने के मामले में भारत लगातार पांचवे साल सबसे आगे रहा है। 2022 में दुनिया में कुल 187 बार इंटरनेट पर बैन लगाया गया, जिसमें से 84 बार यह बैन भारत में लगा
दुनिया में इंटरनेट शटडाउन करने के मामले में भारत लगातार पांचवें साल सबसे आगे रहा है। 2022 में दुनिया में कुल 187 बार इंटरनेट पर बैन लगाया गया, जिसमें से 84 बार यह बैन भारत में लगा। इसमें भी सबसे ज्यादा इंटरनेट बैन जम्मू-कश्मीर में लगाया गया। यहां सालभर में 49 बार इंटरनेट बंद हुआ। यह रिपोर्ट न्यूयॉर्क के डिजिटल राइट्स एडवोकेसी ग्रुप एक्सेस नाउ ने मंगलवार को जारी की है।
जनवरी-फरवरी में लगातार तीन दिन बंद रहा इंटरनेट
रिपोर्ट में कहा गया कि जनवरी और फरवरी 2022 में कश्मीर में राजनीतिक अस्थिरता और हिंसा के चलते तीन दिन लगातार इंटरनेट शटडाउन रहा था। इसके लिए एक के बाद एक 16 ऑर्डर जारी किए गए थे। अगस्त 2019 में केंद्र सरकार की तरफ से आर्टिकल 370 हटाए जाने और जम्मू-कश्मीर को दो केंद्र शासित प्रदेश बनाए जाने के बाद से सरकार सुरक्षा कारणों से यहां के कई इलाकों में लगातार कम्युनिकेशन पर बैन लगाती आ रही है।
लिस्ट में दूसरे नंबर पर यूक्रेन, तीसरे पर ईरान 
​​​​​​इस लिस्ट में दूसरे नंबर पर यूक्रेन रहा। 24 फरवरी 2022 को रूस की तरफ से जंग छेड़े जाने के बाद रूसी सेना ने करीब 22 बार यूक्रेन में इंटरनेट कनेक्शन कट किया। सेना ने साइबर अटैक किए और टेलीकम्युनिकेशन इंफ्रास्ट्रक्चर को खत्म करने की कोशिशें कीं।
लिस्ट में तीसरे नंबर पर ईरान रहा जहां 2022 में प्रशासन ने 18 बार इंटरनेट लॉकडाउन किया। यहां पर 16 सितंबर को 22 साल की कुर्दिश-ईरानी महिला म्हासा अमीनी की पुलिस कस्टडी में मौत होने के बाद देशभर में सरकार के खिलाफ प्रदर्शन हुए। इन्हें रोकने के लिए सरकार ने इंटरनेट पर रोक लगाई।
भारत में 2017 के बाद पहली बार 100 से कम बार बैन हुआ इंटरनेट
भारत में बीते सात साल में कुल 654 बार इंटरनेट बैन किया गया। इस दौरान दुनियाभर में कुल 1,120 बार इंटरनेट शटडाउन किया गया। भारत में 2017 में 69 बार इंटरनेट बैन हुआ था। उसके बाद लगातार हर साल देश में 100 से ज्यादा बार इंटरनेट बैन किया गया। 2017 के बाद पहली बार 2022 में यह आंकड़ा 100 से कम रहा।
हाल ही में राजस्थान में परीक्षा के कारण हुई नेटबंदी की खबरें पढ़िए...
सरकार! पेपर इंटरनेट से नहीं, अलमारियों से लीक होते हैं:2 साल में लगभग हर एग्जाम से पहले डिजिटल इमरजेंसी, फिर भी माफिया तक पहुंच रहे पेपर
राजस्थान सरकार ने प्रदेश की आधी से ज्यादा आबादी को इंटरनेट-बंदी बना दिया। आम जनता का कसूर बस इतना है कि वो उस प्रदेश की जनता है, जहां भ्रष्ट तंत्र पेपर लीक नहीं रोक पाता और सरकार नेटबंदी कर जनता को सजा देती है। शुक्रवार रात से लेकर अब तक जनता के मन में सिर्फ एक सवाल है कि क्या नेटबंदी से पेपर लीक रुक जाएगा? क्या आम जनता के मौलिक अधिकारों का काेई सरकार ऐसे हनन कैसे कर सकती है? वह भी तब जब सुप्रीम कोर्ट नेटबंदी को गलत घोषित कर चुका है। पूरी खबर पढ़ें
यह OLA गाड़ी रिक्शा–भाड़ा में चलती है:नेटबंदी की ऐसी मार; भूखे मरने की नौबत, पढ़िए झकझोर देने वाली कहानियां
सुबह 6:00 बजे। रोज की तरह मैं तेजी से चला जा रहा था। भाईजी, भाईजी… भाईजी! मेरे कानों में एक आवाज आई। मैं रुका और मुड़कर देखा तो पीछे से एक नारियल पानी का ठेला लगाने वाला पुकार रहा था। मैं लौटकर उसके पास गया और पूछा- क्या हुआ?
कहा- दो दिन से बिना बात किए जा रहे हो। मैं सन्न। बोला, ऐसी कोई बात नहीं। इंटरनेट बंद है…बस इतना कहते ही बोला, भाईजी! पांच दिन हो गए इंटरनेट बंद हुए। पहले से 10% व्यापार नहीं रहा। हर कोई पेटीएम, फोन पे और गूगल-पे या नेट से ही पैसा देता है। रोज 100 नारियल बिकते थे, पांच दिन में सिर्फ 15 नारियल बिके हैं। जेब में किसी के पास पैसा नहीं और मेरे नारियल बिकते नहीं...। पूरी खबर पढ़ें
नाकाम बोर्ड नकल रोकने के लिए कर सकता है नेटबंदी:शिक्षक भर्ती में 2 करोड़ से ज्यादा लोग होंगे परेशान; सवाल- पेपरलीक होना रुकेगा?
राजस्थान में भर्ती परीक्षाओं में नकल रोकने में विफल रहा कर्मचारी चयन बोर्ड इंटरनेट बंद कराना चाहता है। राजस्थान के 11 जिलों में होने वाली शिक्षक भर्ती को लेकर 4 दिन करीब दो करोड़ लोगों को सुबह 6 से शाम 6 बजे तक परेशान करने की तैयारी है। नेटबंदी के बाद भी राज्य में कई ऐसी भर्ती परीक्षाएं हैं, जिनके पेपर लीक हुए है। पूरी खबर पढ़ें